《喜雨上西清崔先生》
宋代·程公许

东皇司发生，何以忽惮怒。
旱乾遍两川，阴阳错常度。
侍晨秉清德，方岳烦卧护。
隐忧切四体，晓夕煎百虑。
尪暴奚以为，丘祷元有素。
皇明一颔首，膏泽倏如霔。
丰隆鼓增气，耕父愁失据。
苎桑郁华滋，饼饵当厌饫。
乃知天九重，不隔香一炷。
宇宙满戈甲，椎剥剧刀锯。
杀气惨未除，众慼那得籲。
毋以休咎徵，诿曰水旱数。
忧端转抢攘，邦本须爱护，
原油公迟东归，为帝宽西顾。
以万金良药，起众兆沉痼。
使民安农畴，橐弓藏武库。
为霖泽四海，媲迹商岩傅。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。